- Vi har hidtil valgt at holde vore folk inde i håbet om en snarlig afklaring fra Fødevareministeriet. Således har en stor del af de ansatte været beskæftiget med vedligeholdelse i perioden, men nu er vi nødt til at sige stop, siger direktør Søren Mattesen, Vildsund Blue. Muslingefiskeriet er lige nu kun på en tredjedel af normal kvote på grund af at der endnu ikke er afklaring af fisker i Natura 2000 områder. Direktør Søren Mattesen understreger, at en hurtig afklaring er vigtig både på kort såvel som på lang sigt bla. for at virksomheden ikke risikerer at tabe markedsandele og dermed arbejdspladser. Ud over hjemsendelse af medarbejdere betyder stoppet af muslingefiskeri også, at investeringsprojekter i produktionsapparatet og udvikling er sat på hold indtil videre.

Opsummering:
Skalddyrsvirksomheden Vilsund Blue mangler råvarer, og hvis ikke situationen om muslingefiskeriet er afklaret indenfor få dage, sendes ansatte hjem.